Kevin Shattenkirk

Kevin Michael Shattenkirk (sündinud 29. jaanuaril 1989 New Rochelle'is New Yorgi osariigis) on USA jäähokimängija, kes mängib kaitsjana NHL-i klubis Anaheim Ducks.

Aastatel 2007–2010 mängis Shattenkirk kolm hooaega Bostoni Ülikooli meeskonnas.

2007. aastal valiti ta NHL-i draftis Colorado Avalanchei poolt 14. valikuna. NHL-is debüteeris ta Avalanche'i meeskonnas 4. novembril 2010 mängus Vancouver Canucksi vastu. 2011. aasta veebruaris liitus ta St. Louis Bluesiga.

Hooaja 2012–13 esimeses pooles toimunud NHL-i tööseisaku ajal mängis ta Soome kõrgliiga klubis TPS.

2017. aasta veebruaris siirdus Shattenkirk Washington Capitalsi. Sama aasta juulis liitus ta New York Rangersiga. Pärast hooaega 2018–19 lõpetas Rangers temaga lepingu. Seejärel sõlmis Shattenkirk aastase lepingu Tampa Bay Lightningiga. 2020. aastal võitis ta Bay Lightningiga Stanley karika.

2020. aasta oktoobris sõlmis ta kolmeaastase lepingu Ducksiga.

2015. aastal valiti Shattenkirk NHL-i tähtede mängule.

Shattenkirk on kuulunud USA jäähokikoondisse 2011. aasta maailmameistrivõistlustel ja 2014. aasta taliolümpiamängudel.

Viited

Välislingid 

 Kevin Shattenkirk nhl.com lehel
 Kevin Shattenkirk hockeydb.com lehel

Ameerika Ühendriikide jäähokimängijad
Colorado Avalanche'i mängijad
St. Louis Bluesi mängijad
Washington Capitalsi mängijad
New York Rangersi mängijad
Tampa Bay Lightningi mängijad
Anaheim Ducksi mängijad
Sündinud 1989